Stand by Your Man

«Stand by Your Man» er en amerikansk sang, skrevet av Tammy Wynette og Billy Sherrill. Den ble opprinnelig spilt inn av Wynette og utgitt på singlen Epic 10398 i september 1968. Produsent var Sherrill. Den viste seg å bli den mest suksessfulle platen i Wynettes karriere og én av de sangene innen countrymusikken som det er laget flest coverversjoner av.


== Sangens tilblivelse ==
«Stand By Your Man» ble angivelig skrevet i Epic studios i 1968 på femten minutter  etter én idé som kom fra Wynettes produsent, Billy Sherrill, én av sangens to opphavspersoner. Wynette var den andre. Sherrill forklarte opprinnelig at før utgivelsen av «Stand by Your Man» trodde han at Wynettes D-I-V-O-R-C-E ville bli hennes karrierehit. Etter å ha vært vitne til hvor suksessfull sangen kom til å bli i USA på den tiden forklarte Sherrill så at «Stand by Your Man» definitivt ville bli Wynettes karrierehit.
Spottet av kvinnebevegelsen i slutten av 1960-årene og begynnelsen av 1970-årene forsvarte Wynette i senere år sangen om at den ikke var et rop om at kvinnene skulle plassere seg på andreplass bak mennene, men heller være et forslag om at kvinner skulle forsøke å overse ektemennenes feil og mangler, hvis de virkelig elsket dem. Wynette forsvarte alltid sin signatursang.
«Stand By Your Man» fortsatte å skape strid til begynnelsen av 1990-årene, da den snart kommende First Lady, Hillary Clinton, under et intervju i CBS' 60 Minutes, sa at hun «ikke var noen liten kvinne som stående ved min mann lik Tammy Wynette». Imidlertid har jo hun blitt hos sin mann, mens Tammy Wynette ble skilt en rekke ganger.


== Coverversjoner ==
I 1968 spilte den italienske sangeren Palma Calderoni den inn med italiensk tekst, skrevet av Mogol samt Claudio Daiano. Tittelen var «Io voglio te».
I 1968 spilte Patti Page inn en coverversjon og utgav den på en easy listening-single.
Lynn Anderson spilte i 1969 inn «Stand by Your Man» for sitt album From Lynn, With Love.
Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.
Sofia Rotaru spilte inn sangen med tekst på tysk som «Wer Liebe Sucht» i 1978 for albumet Deine Zärtlichkeit.
Kikki Danielsson spilte i 1981 inn en coverversjon av sangen for sitt album Just Like a Woman. Den er en av de mer kjende countryinnspillingene hennes.
Den britiske gruppen Motörhead og den amerikanske Plasmatics samarbeidet om en coverversjon i 1982 og utgav den på en EP-plate med samme navn. På B-siden var Motörhead-låten «No Class» og Plasmatics-låten «Masterplan».


== Norske versjoner ==
Terje Mosnes og Preben har skrevet norske tekster. Mosnes' versjon bærer tittelen «Stå som en mann». Prebens versjon heter «Bli hos din mann».


=== Innspillinger ===


== I filmer, på TV og i spill ==
Sangen ble fremført i begynnelsen av Oscar-nominerte Five Easy Pieces (1970) samt Blues Brothers (1980), hvor den ble fremført av Dan Aykroyd og John Belushi.«Stand by Your Man» ble anvendt i en rekke 1990-talls filmer som Søvnløs i Seattle (Sleepless in Seattle, 1993), Fire bryllup og en gravferd (Four Weddings and a Funeral, 1994) samt GoldenEye (1995)Den er tittelsangen i det tyske komishowet Dittsche.
Sangen er med i videospillet Karaoke Revolution Country.


== Rangeringer ==
I 2003 ble «Stand by Your Man» rangert som nummer én på  CMTs liste over 100 Great Songs in Country Music.
I 2004 ble sangen rangert som nummer seksten på CMTs liste over 100 Greatest Country Love Songs.


== Listeplasseringer ==


== Referanser ==